El monumental Betlem Municipal de Burjassot obri les seues portes en l’Ajuntament
2025-07-24

És una cita obligada tots els Nadals. És una visita que omple de l’esperit nadalenc a totes les veïnes i els veïns de Burjassot, especialment als més xicotets. I són ja 13 els anys que l’Ajuntament de Burjassot acull el Monumental Betlem que, cada any, amb afecte i gran il·lusió es prepara amb materials reciclats i que arriba de la mà de la Federació d’Associacions de Veïns del municipi, comptant amb la col·laboració de la Regidoria de Festes, dirigida per Manuel Pérez Menero.

Dilluns que ve 11 de desembre estarà tot preparat per a procedir a la inauguració del Betlem les 19 hores. Una inauguració que comptarà amb la presència de les artífexs d’aquesta monumental obra d’art que explicaran als presents el treball que han realitzat, un any més, per al gaudi de tot el municipi.

L’horari de visites del Betlem, des del 12 de desembre i fins al 5 de gener de 2018, serà de dilluns a divendres de 9 a 14 hores i de 17:30 a 20:30 hores i els dissabtes de 10 a 13 hores. Els diumenges i festius estarà tancat.